Супрацоўнік Міёрскага гісторыка-этнаграфічнага музея Аляксандр Рынкевіч з віцябчанінам Паўлам Лутохіным пазнаёміўся выпадкова, калі той прыехаў наведаць чарговую выставу. Разгаварыліся, аказалася, што ў аднаго дзед, а ў другога прадзед, ваявалі ў часы Другой Сусветнай вайны ў складзе Арміі Андэрса ў 5-ай крэсавай дэвізіі, толькі ў розных батальёнах. Больш таго, яны былі землякамі. Дзед Паўла Ісай Акімавіч Лутохін нарадзіўся ў вёсцы Пукі Дзісенскага павета. Прадзед Аляксандра Сямён Макаравіч Ерамееў паходзіў з Мілеек, што паблізу ад Наўгарод. Пра яго наша газета пісала сёлета ў №37.